Բազմաթիվ գրքերի հեղինակ, թարգմանիչ Սօսի Գևոնեանը իրականացնում է մի շարք բարեգործական ծրագրեր՝ շարունակելով ծավալել նաև ստեղծագործական գործունեություն. նրա վերջին գիրքը «Կեսարիոյ նախճիրները» ստեղծագործություն է, որը պատմում է հեղինակի պապի՝ Հայկ Ղազարյանի մասին, ով մասամբ գրի է առել 1915-1922թթ. Կեսարիայում տեղի ունեցած ցեղասպանության և հայերի գաղթի վերաբերյալ իր հիշողությունները: Հանդիպումն ավարտվեց քննարկումների ու բանավեճեի մթնոլորտում, Սօսի Գևոնեանը պատասխանեց հանդիսատեսի հուզող հարցերին ու շնորհակալություն հայտնեց միջոցառման կազմակերպիչներին, հույս հայտնելով, որ կշարունակվեն նմանատիպ հանդիպումները՝ հանրությանը ներկայացնելու հայոց նորագույն պատմության ամենադաժան ժամանակաշրջաններից մեկը՝ ցեղասպանությունն ու նրա հետևանքները։